Opmærksomheden bør være ekstra skærpet, når man kører på arbejde mandag morgen. Der er nemlig tæt tåge og lav sigtbarhed flere steder i Jylland. I et varsel fra DMI lyder det, at sigtbarheden mandag morgen flere steder kan være nede under 100 meter, og de opfordrer derfor til, at man udviser ekstra stor forsigtighed, når man beviger sig ud på vejene. Også Vejdirektoratet har opfordret bilister til at være ekstra forsigtige på vejene. Det er særligt i den centrale og sydlige del af Nordjylland, at sigtbarheden på vejene kan være rigtig lav. Det fremgår af DMI's tågevarsel mandag morgen kort før klokken 6.00. Tågen skulle lette i løbet af morgenen, når solen bryder igennem. DMI oplyser i øvrigt om en vejrmæssig pæn dag med nogen sol, temperaturer omkring 11 grader og kun en smule vind. Vejdirektoratet skriver på Twitter klokken 6.51, at tågevarslet nu er ophævet.

Opsummering:
DMI og Vejdirektoratet udsender varsel om tæt tåge flere i Jylland.